stanford-oval/wikipedia huggingface dataset:
מקהלה הונגרית
גמדים על הפיז'מה

"גמדים על הפיז'מה" הוא סיפור קצר מאת רות אלמוג, שנכלל בקובץ סיפוריה "תיקון אמנותי" משנת 1993. את הסיפור כתבה אלמוג בעקבות זכרונות ילדות שסיפר לה יגאל שוורץ. שוורץ לא רק סיפק את חומר הגלם שבעקבותיו נכתב הסיפור, אלא היה גם העורך שלו לקראת הוצאתו לאור.
הסיפור עוסק במשפחה שבה אם ניצולת השואה ילידת הונגריה, לוצי דויטש, אב שפגש אותה במחנה ריכוז בעת שבא מארץ ישראל, איזידור, בת בכורה בשם מאיה ואחיה הצעיר ממנה בשנים אחדות, גיורא. המשפחה מתגוררת בבית מבודד השוכן בפרדס שאותו מנהל האב. דמויות עיקריות נוספות בסיפור הן הדודה מגדה והשכנים חזקל ורובן.
איזידור מתעלל רגשית באשתו לוצי כאשר הוא משמיע באוזניה, לכאורה בתמימות, את המילה "רעכטס" (ביידיש: ימינה), המזכירה לה את המילים "לינקס! רשטס!" (בגרמנית: שמאלה, ימינה), שאותן שמעה בעת הסלקציה במחנה ההשמדה אושוויץ או בצעדת המוות של יהודי הונגריה. מילה זו מוציאה אותה מדעתה לזמן קצר, ולאחר מכן היא מענישה את איזידור בהסתלקותה מהבית, תחילה לימים אחדים, ואחר כך לשנים אחדות. בעת היעדרה מגיעה אחותה, הדודה מגדה, לסייע בעבודות הבית.
איזידור נוהג ביד קשה בילדיו, ובין השאר מעניש אותם בלינה באורווה. בהתפרצות כעס הוא יורה לעבר גיורא, שנמלט מהבית ומוצא מקלט זמני אצל רובן, העגלון שמסיע אותו ואת אחותו לבית הספר מדי בוקר.
אף שזהו סיפור קצר, הוא מתאר תקופה של יותר מעשר שנים, מילדותו של יגאל ועד ראשית בגרותו. במהלך תקופה זו מאיה נוסעת לאמריקה, במימון הדוד אישטוון, כדי ללמוד פיתוח קול, נפטר חזקל, שהיה אילם כתוצאה ממעשיו של ד"ר מנגלה, ובהמשך נפטר גם איזידור.
העברית שבפיה של לוצי הייתה עילגת, והיא שילבה בדיבורה מילים בהונגרית, כגון "קיש הרצג" ("נסיך קטן") ו"טֶרְפֶּה" - מילה שהפנתה כלפי האב ופירושה לא היה מובן לילדים, עד שדודה מגדה הסבירה להם שפירושה "גמד". האב דיבר עברית שוטפת, אך לעיתים שילב בדיבורו מילים ומשפטים ביידיש.
מקהלה הונגרית

"מקהלה הונגרית" אינו ספר אוטוביוגרפי שגרתי. הוא כתוב כניתוח ספרותי מדוקדק של סיפורה של אלמוג, מעין מהדורה מוערת שלו, יחד עם הרחבות ביוגרפיות ותיקונים עובדתיים שבאים לקשור את סיפורה הבדיוני של אלמוג עם הסיפור האמיתי של ילדותו של שוורץ. כדברי שוורץ בפתח הספר, לפיהם הספר הוא "הגרסה שלי לגרסה של אלמוג לסיפור שלי". חוקר הספרות אברהם בלבן תיאר זאת: "לפנינו טקסט שהוא ספק ממואר, ספק מחקר פרשני על סיפור קצר ועל היחסים בין מציאות לטקסט ספרותי".
בניתוח הספרותי בוחן שוורץ לא רק את עבודתה של אלמוג, אלא גם את עבודתו שלו, בהיותו עורך הספר "תיקון אמנותי" שבו נכלל הסיפור. שוורץ מציג זאת: "בקטע הזה, רות, אני חושב ש'נרדמת' קצת, ויחד איתך גם העורך שלך, אני".
גם בהשלמות הביוגרפיות משולב בידיון, בפרט בהערותיהם של בני משפחתו המתים של המספר. הערות רבות תורמת אחותו, גם לאם מנה נכבדה של הערות, ואילו האב משמיע קולות לעיתים נדירות. תלמה אדמון תיארה זאת: "כמו דיבוקים מצטרפות לגרסתו גם גרסות אמו, אביו ואחותו, עד שהטקסט באמת נראה כפרטיטורה של מקהלה מסויטת, רבת סולנים".
המספר מציג את שמותיהם האמיתיים של בני משפחתו: אמו קטרינה, בקיצור קטי ובשם חיבה קטיצה, ואביו בלה. בישראל עוברתו שמות הוריו לברכה ובן-ציון. בנם, המספר, הוא יגאל, ואחותו היא נעמי. בניגוד לסיפור הבדיוני, שבו רק האם היא ניצולת השואה, בסיפור האמיתי שני ההורים הם ניצולי השואה. גם לדמויות נוספות בעולם הבדיוני יש מקבילות (בשמות אחרים) בסיפור האמיתי. דודה מגדה קיימת רק בסיפור הבדיוני, ואין לה מקבילה במציאות. המשפחה התגוררה בבית בן שני חדרים (חדר הורים וחדר ילדים) ו"הול", ששכן בלב פרדס גדול במזרחה של רמת גן, משני צדי כביש גהה. בספרו מדלג שוורץ בין התייחסות לשמות המופיעים בסיפור הבדיוני (לוצי, איזידור, נעמי, גיורא) ובין השמות האמיתיים.
בסיפור משולבים ציטוטים, בעיקר מהספרות הקלאסית אך גם ממילון אבן שושן וממכלל - אנציקלופדיה לנוער, הנקשרים אסוציאטיבית לדבריו של המספר (רשימת המקורות לציטוטים אלה ניתנת בסוף הספר).
כתיבת הספר

בתחילת הספר מספר יגאל שוורץ על תהליך כתיבתו:
בריאיון לנרי ליבנה הוסיף שוורץ פרטים:
אופי הספר

הספר עוסק בזכרונות ילדות של שוורץ, אך עושה זאת בטכניקה שאינה אופיינית לספרי זכרונות. על משמעותה של טכניקה זו עמד אברהם בלבן:
על הניתוח האקדמי המשולב בספר מעיד המספר עצמו: "אני מנסה להתמקד בסצנה הקשה, אבל קשה לי. עובדה: אני בורח לסוגיות אקדמיות."
בספר נעשה שימוש בשבעה גופנים שונים, לשם זיהוי הדוברים השונים: גופן אחד (פרנק-ריהל) למספר, שני (אהרוני) לאחותו, שלישי (הדסה) לאמם, רביעי לאביהם, חמישי (דוד) לסיפור של רות אלמוג, שישי למשפטים המצוטטים ממנו, ושביעי (חיים) למובאות מיצירות ספרותיות אחרות.
הערות שוליים

1 2  מקהלה הונגרית, עמ' 9
1 2   אברהם בלבן, יגאל שוורץ חושף את עוצמת הכאב של ילדות מסויטת, באתר הארץ, 2 ביולי 2014
↑  מקהלה הונגרית, עמ' 239
↑  תלמה אדמון, שיעור קריאה: "מקהלה הונגרית" הוא פטנט שאי אפשר לשחזר, באתר " מעריב אונליין", 17 ביולי 2014
↑   נרי ליבנה, יגאל שוורץ, מבכירי עולם הספרות הישראלי, חושף את סודו הגדול, באתר הארץ, 5 ביוני 2014
↑  מקהלה הונגרית, עמ' 66
מנזר כרמיזן

| --- | --- |

 מידע כללי
 סוג:  מנזר 
 מדינה:  ישראל 
 הקמה ובנייה
 תקופת הבנייה:  ?–1883
 תאריך פתיחה רשמי:  1883 
 קואורדינטות:  31°43′37″N 35°10′21″E﻿ / ﻿31.727006°N 35.172601°E﻿ / 31.727006; 35.172601
  (למפת ירושלים מוגדלת) מנזר כרמיזן(למפת ירושלים רגילה) מנזר כרמיזן(למפת הרי ירושלים רגילה) מנזר כרמיזן(למפת הרי ירושלים מוגדלת) מנזר כרמיזן
 
מנזר כרמיזן (בערבית: دير كريمزان, דיר כרמיזאן; הופיע גם כ"קרמיזן" בעיתונות ובאתרי הנצחה) הוא מנזר קתולי של המסדר הסלזיאני (אנ') האיטלקי, הממוקם בצפון הר חברון, במדרון הדרומי של נחל גילה בגובה של כ-850 מטרים מעל פני הים, מצפון מערב לבית ג'אלא ומצפון ליישוב הר גילה. המנזר נמצא בסמוך לגדר ההפרדה בצידה הירושלמי ובנייניו נראים היטב מבתיה המערביים של שכונת גילה.
המנזר והעמק שלצידו, מאי 2022
מנזר קרמיזן מבט משכונת גילה
המנזר הוקם על ידי נזירים סלזיאנים בשנת 1883 על חורבות מנזר ביזנטי מן המאה ה-7 לספירה. נראה ששמו של המנזר בא מהמילה כרם שכן באזור ישנם כרמי ענבים וזיתים.
הנזירים עוסקים בגידול גפנים וזיתים. במקום ישנו יקב, בית בד להפקת שמן זית, מוזיאון קטן לטבע, בית ספר מקצועי לבנים וסמינר תאולוגי לכמרים. היקב במנזר מייצר החל משנת 1885 מספר רב של יינות, ברנדי, יין תוסס, חומץ ועוד. רק אחוז קטן מן הגפנים גדלים על אדמות המנזר, רוב הגפנים מגיעים ממנזר בית ג'מל, מאזור בית לחם, מרחבי הרי יהודה ומשפלת יהודה.
מתקני הייצור ביקב חודשו בשנת 1997 והייצור מגיע כיום לכ-700 אלף ליטר בשנה.
המנזר מממן מהכנסותיו על מכירת מוצרי היקב בעיקר את בית הספר המקצועי בבית לחם, השייך גם הוא למסדר הסלזיאני. בית הספר מונה מעל 200 תלמידים.
הרצח בכרמיזן

ב-22 באוקטובר 1984 נרצחו בסמוך למנזר שני סטודנטים ישראלים, רון לוי ורויטל סרי, בידי עיסא עבד רבו, שומר יום תושב מחנה הפליטים דהיישה. כעבור שבוע ביצע חייל צה"ל דוד בן שימול פיגוע נקמה בו נרצח פלסטיני ונפצעו עשרה. האוניברסיטה העברית הקימה גן להנצחת זוג הסטודנטים.
לאחר שחרורו ב-2014, במסגרת שחרור מוקדם של אסירים פלסטיניים, לפי מתווה של ג'ון קרי שר החוץ של ארצות הברית, עבד רבו סיפר שהרצח היה במסגרת מבצע מתוכנן ומונחה לפגוע באוטובוס אזרחי, אך משזה לא יצא לפועל בחר להרוג את בני הזוג שנקלעו באקראי למקום. הוא כפתם, חבש את ראשיהם והודיע להם שהוא דן אותם למוות, ואז רצח אותם בדם קר, בכדור אחד לראשם, ולאחר מכן הודיע לדודתו על הצלחת הפעולה כנקם על מות בנה במאסר בישראל.
הערות שוליים

↑  השם קרמיזן - למשל באתר ההנצחה לנופלי חטיבת מוריה ובאתר תעיוש הפלסטיני.
↑  נדב שרגאי, הוותיקאן לחץ - ותוואי "עוטף ירושלים" שונה, באתר הארץ, 9 באוקטובר 2005
↑  http://www.cremisan.de/Berufschule.htm
↑  ממשלת ישראל מודיעה על הרצח. על רויטל סרי באתר ההנצחה לנרצחי פעולות האיבה, ועל רון לוי שם.
↑  שומר הלילה - תלמיד ישיבת הסדר וחייל בתקופת של"ת השאיר את רובהו במשרדי אולם "שרי ישראל" עליו שמרו בירושלים. שני השומרים היו מיודדים. שומר היום קיבל מפתח כללי בעקבות גשם שירד, נכנס למשרד, נטל את הרובה ורשם על הקירות כתובות "אללהו אכבר" ו"איד'בח אל יהוד" (אללה גדול ומוות ליהודים). המקרה דווח למשטרה, כולל כתובתו של שומר היום, אך זו לא פעלה. כפי שעלה מחקירתו, במשך יומיים נשאר בביתו, וביום הרצח השתכר, ויצא עם הרובה לפעולת האיבה. בעיתונות אותה תקופה נכתב שהמחבל דיבר עם השניים ארוכות, שהם התחננו על חייהם וסיפרו שהם חברי תנועת שלום עכשיו (לדברי חברת הכנסת חייקה גרוסמן ממפ"ם), לאחר מכן כפת אותם, שם שק לראשם וירה בהם מטווח קרוב. בעקבות הרצח הביע צער על מעשיו, בייחוד לאור דבריו והכרותו הקצרה עם הזוג. ר' הדיון בכנסת לגינוי פעולת הנקם.
↑  בן שימול ופעולת הנקם בעקבות הרצח בכרמיזן.
↑  הגן לנרצחי הכרמיזן באתר ארץ זוכרת יושביה אתר תיעוד הנצחות לחללי הטרור
↑  ראיון עם עיסא עבד רבו ותרגומו לעברית בידי ארגון 'מעקב התקשורת הפלסטינית'
מפרשית

| --- | --- |

 כללי
 סוג:  סירות תחביבים
 גוף:  גליל יריעת בד קשורה לתורן. התחתית עשויה או מגומי מלא גז או ממתכת.
 מטרות:  תחביב, ספורט ימי וחינוך ימי
 תכונות נפוצות
 גודל:  סירה קטנה
 הנעה:  על ידי הרוח בעזרת מפרש
 חומרים:  משתנה: בד, עץ, מתכת או גומי
 
שייט מנסה לאזן מפרשית הנוטה על צידה
מפרשית או סירת מפרש היא סירה קטנה יחסית המשתמשת בכוח הרוח על מנת לנוע. יריעת בד מתוחה על תורן, הנקראת מפרש, משמשת לניצול כוח הרוח להנעת הסירה.
בימינו משתמשים בסירת מפרש למטרות ספורט ימי, חינוך ימי וכתחביב.
בומצ'ק

בומצ'ק (שיבוש עברי של המונח "Boom Vang") הוא התקן בסירות מפרשים המשמש למתיחה כלפי מטה של המנור במפרשית. הבומצ'ק מאפשר לשייטים לשלוט בצורת המפרש כך שתתאים לתנאי הרוח. כמו כן, הוא מונע מהמפרש מלהתרומם ברוחות מלאות וגביות.
סוגי סירות > דגמים המשמשים לחינוך ימי

קרוול
סנונית
לווייתנית
סייפן
סוגי סירות > דגמים אולימפיים תחרותיים בייג'ינג 2008

לייזר
סטאר
פין - Finn
אינגלינג - Yngling
יורופ - Europe
קטמרן - טורנדו
470
גלשן רוח
49er
סוגי סירות > דגמים בינלאומיים תחרותיים

אופטימיסט
420
29er
זום 8
הולנדי מעופף
יורופ
סוגי סירות > אחר

לייזר 16
מפרשיות שטות במפרץ נאפולי
מיכאל פרונטצק

מיכאל פרוֹנְטְצֶק (בגרמנית: Michael Frontzeck; נולד ב-26 במרץ 1964) הוא כדורגלן עבר גרמני ששיחק בעמדת המגן השמאלי ומאמן קייזרסלאוטרן מהליגה הגרמנית השלישית בהווה. פרונטצק שיחק בעיקר בבורוסיה מנשנגלדבך ובשטוטגרט, וערך 19 הופעות במדי נבחרות גרמניה המערבית וגרמניה.
קריירת מועדונים > בורוסיה מנשנגלדבך

פרונטצק, יליד מנשנגלאדבך, אז בגרמניה המערבית, שיחק כנער בבורוסיה מנשנגלדבאך, ובשנת 1982 עלה לקבוצה הבוגרת. רק בעונת 1983/84 ערך פרונטצק את הבכורה שלו בקבוצה, ובעונה זו כבר הפך לשחקן הרכב קבוע, כאשר ערך 33 הופעות והבקיע חמישה שערי ליגה, ושיתף פעולה בהגנה עם לותר מתאוס, וילפריד האנס, אולי בורובקה וברנד קראוס. בתום עונה זו סיימה גלדבאך במקום השלישי, עם מספר נקודות זהה לאלופה שטוטגרט, אך עם הפרש שערים נחות. בעונת 1984/85 סיים פרונטצק עם גלדבאך במקום הרביעי בבונדסליגה, ובגביע אופ"א הודחה הקבוצה בסיבוב השני על ידי וידזב לודז' הפולנית. גם את עונת 1985/86 סיימו פרונטצק וגלדבאך במקום הרביעי. בגביע אופ"א נחלו פרונטצק וגלדבאך אכזבה לאחר שהביסו בשמינית הגמר את ריאל מדריד בתוצאה 5-1, אך הודחו בגומלין בשערי חוץ לאחר תבוסה בתוצאה 4-0. בעונת 1986/87 גלדבאך ופרונטצק סיימו במקום השלישי בבונדסליגה, כשפרונטצק מבקיע חמישה שערים. בגביע אופ"א הגיעו גלדבאך ופרונטצק לחצי הגמר, בו הודחו על ידי דאנדי יונייטד הסקוטית. את עונת 1987/88 סיימו פרונטצק וגלדבאך רק במקום השביעי בבונדסליגה, ונשארו מחוץ למפעלים האירופיים לעונה העוקבת. גם בגביע אופ"א נחלה הקבוצה מפח נפש, כשהודחה כבר בסיבוב הראשון על ידי אספניול. בעונתו האחרונה של פרונטצק בקדנציה הראשונה בבורוסיה מנשנגלדבך, 1988/89, סיימה הקבוצה במקום השישי ושוב מחוץ לאירופה. בסיום עונה זו עזב פרונטצק את גלדבאך וחתם בשטוטגרט.
קריירת מועדונים > שטוטגרט

בעונתו הראשונה בשטוטגרט, 1989/90, פרונטצק הבקיע ארבעה שערי ליגה, וסיים עם קבוצתו במקום השישי. בגביע אופ"א הודחו שטוטגרט ופרונטצק על ידי אנטוורפן הבלגית בסיבוב השלישי. בעונת 1990/91 סיימו פרונטצק ושטוטגרט במקום השישי בבונדסליגה, כשפרונטצק מבקיע חמישה שערים. בעונת 1991/92 פרונטצק היה חלק חשוב מאוד בזכייתה של שטוטגרט באליפות הבונדסליגה, כשהוא משתף פעולה בהגנה עם גידו בוכוואלד, סלובודן דובאייץ', אובה שניידר, אלכסנדר שטרהמל וגינטר שפר. בגביע אופ"א כשלה שטוטגרט באותה עונה, והודחה כבר בסיבוב השני על ידי אוסאסונה. בעונת 1992/93 הבקיע פרונטצק שער ליגה אחד, וקבוצתו סיימה רק במקום השביעי בבונדסליגה. בגביע אירופה לאלופות באותה עונה, הודחה שטוטגרט בסיבוב השני על ידי לידס יונייטד. גם בעונת 1993/94 סיימו פרונטצק ושטוטגרט במקום השביעי בליגה. עונה זו הייתה החמישית והאחרונה של פרונטצק בשטוטגרט. בסיומה חתם בבוכום.
קריירת מועדונים > שלהי הקריירה

פרונטצק שיחק עונה אחת בבוכום, 1994/95, בה שיתף פעולה בהגנה עם תומאש ולדוך, אובה שטובר, מקס אברל וכריסטיאן הרמן. הגנה זו ספגה 67 שערים בעונה זו, והייתה השנייה בטור הספיגות בליגה. בוכום ירדה ליגה באותה עונה, ופרונטצק עזב את המועדון לאחר עונה אחת, וחזר למועדון נעוריו בורוסיה מנשנגלדבך. פרונטצק פתח את עונת 1995/96 במועדון, אך ערך שמונה הופעות בלבד, ובפגרת החורף של העונה חתם במנצ'סטר סיטי, ולראשונה שיחק מחוץ לגרמניה. פרונטצק ערך 12 הופעות בסיטי עד לתום העונה, שבסיומה נשרה הקבוצה מהפרמייר ליג. את עונת 1996/97 החל פרונטצק עם סיטי בליגת המשנה באנגליה, אך שוב עזב במחצית העונה, וחתם בפרייבורג מהבונדסליגה. פרונטצק ערך 15 הופעות בפרייבורג בעונה זו, אך לא הצליח למנוע את נשירתה לבונדסליגה השנייה, ולמעשה ירד ליגה שלוש שנים ברצף עם שלוש קבוצות שונות. פרונטצק נשאר בפרייבורג בעונת 1997/98 בבונדסליגה השנייה, וסייע לקבוצה להעפיל בחזרה לבונדסליגה בתוך עונה אחת. את עונת 1998/99 החל פרונטצק בפרייבורג בבונדסליגה, אך חזר לבורוסיה מנשנגלדבך במחצית העונה, כשזו התמודדה בתחתית. פרונטצק לא הצליח למנוע את ירידת הליגה של גלדבאך, שסיימה במקום האחרון עם 21 נקודות בלבד, מרחק 16 נקודות מהקו האדום. בעונת 1999/00 פרונטצק וגלדבאך סיימו במקום החמישי בבונדסליגה השנייה, ולא הצליחו להעפיל בחזרה לבונדסליגה. בתום עונה זו, פרש פרונטצק ממשחק פעיל.
קריירה בינלאומית

בספטמבר 1984 ערך פרונטצק את הופעת הבכורה שלו במדינבחרת גרמניה המערבית, בהפסד 3-1 לנבחרת ארגנטינה במשחק ידידות. במהלך שנות ה-80 ערך פרונטצק עוד מספר הופעות במסגרת מוקדמות מונדיאל 1986 ובמשחקי ידידות, אך לא זומן לטורנירים גדולים. בשנת 1992, לאחר ארבע שנים בהן לא לבש את המדים הלאומיים, פרונטצק ערך שלוש הופעות במדי נבחרת גרמניה המאוחדת, אחת מהן ביורו 1992, הטורניר הגדול הראשון אליו זומן פרונטצק. הופעה זו נערכה בהפסד 3-1 לנבחרת הולנד במסגרת שלב הבתים, שבגינו גרמניה לא זכתה בראשות הבית. פרונטצק שיחק 90 דקות במשחק זה. גרמניה הגיעה בטורניר זה עד הגמר, בו הפסידה במפתיע 2-0 לנבחרת דנמרק, אך פרונטצק לא ערך הופעות נוספות בטורניר זה. לאחר יורו 1992 פרונטצק ערך את הופעתו ה-19 והאחרונה במדים הלאומיים, בניצחון 2-1 על נבחרת דנמרק במשחק ידידות.
קריירת אימון

לאחר פרישתו ממשחק פעיל בשנת 2000, פרונטצק עבד בבורוסיה מנשנגלדבך כעוזר מאמן, תפקיד אותו ביצע עד לשנת 2003. בין השנים 2004 ו-2005 שימש פרונטצק עוזר מאמן בהנובר 96.
בספטמבר 2006 מונה פרונטצק כמאמנה של אלמניה אאכן, שחזרה לבונדסליגה לעונת 2006/07 לאחר שנים רבות. פרונטצק נשאר בקבוצה עד לסוף העונה, אותה התחיל היטב, אך סיים עם נקודה אחת בשמונת המחזורים האחרונים של העונה, ואלמניה אאכן נשרה בחזרה לבונדסליגה השנייה כעבור עונה אחת. פרונטצק התפטר מאימון הקבוצה לאחר ירידת הליגה.
בינואר 2008 מונה פרונטצק כמאמנה של ארמיניה בילפלד, וחתם על חוזה עד לתום עונת 2009/10, אך פוטר במאי 2009.
ביוני 2009 מונה פרונטצק כמאמנה הראשי של בורוסיה מנשנגלדבך מהבונדסליגה, וחתם על חוזה לשתי עונות. בפברואר 2011, לאחר הפסד ליגה לפ.צ. סנט פאולי ששיחקה אז בבונדסליגה, פוטר פרונטצק מאימון הקבוצה, לאחר שהשיג 16 ניצחונות, 14 תוצאות תיקו ו-31 הפסדים.
באוקטובר 2012 מונה פרונטצק כמאמנה של פ.צ. סנט פאולי מהבונדסליגה השנייה, במקומו של אנדרה שוברט. בנובמבר 2013 פוטר פרונטצק מתפקידו, על אף מאזן של 15 ניצחונות, 10 תוצאות תיקו וחמישה הפסדים.
באפריל 2015 מונה פרונטצק כמאמן זמני להנובר 96, שפתחה היטב את עונת 2014/15, אך נקלעה לרצף של 13 משחקים ללא ניצחון, שבגינם פוטר המאמן טייפון קורקוט, ופרונצטק מונה במקומו. במשחקו הראשון של פרונטצק עם הקבוצה, הפסידה הנובר 2-1 להופנהיים, ורצף המשחקים ללא ניצחון התארך ל-16 עם עוד שתי תוצאות תיקו. בשני המחזורים האחרונים של העונה, ניצחה הנובר בתוצאה 2-1 את אאוגסבורג ואת פרייבורג, ונשארה לבסוף בליגה. בזכות סיום זה, ניתן לפרונטצק חוזה קבוע במועדון לשנתיים. בדצמבר 2015 התפטר פרונטצק בגין פתיחת עונה חלשה, כשבמאזנו שבעה ניצחונות, ארבע תוצאות תיקו ו-13 הפסדים עם הנובר 96.
בפברואר 2018 מונה פרונטצק כמאמנה של קייזרסלאוטרן מהבונדסליגה השנייה שהייתה באותו זמן במקום האחרון, במקומו של ג'ף שטרסר שנאלץ לעזוב את תפקידו עקב בעיות בריאותיות. במשחקו הראשון כמאמן קייזרסלאוטרן, השיג פרונטצק ניצחון 2-1 על איינטרכט בראונשווייג. עם זאת, על אף שהשיג מספר ניצחונות, לא הצליח פרונטצק למנוע את נשירתה של קייזרסלאוטרן אל הליגה הגרמנית השלישית.
תארים

עם שטוטגרט:
אליפות הבונדסליגה: 1991/92
מפרשן לבן

| מפרשן לבן |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: מקריני סנפיר
מחלקה:: מקריני סנפיר
סדרה:: דקראים
משפחה:: מפרשניים
סוג:: מפרשן רצעני
מין:: מפרשן לבן
שם מדעי
 Kajikia albida ‏פואיי, 1860

מפרשן לבן (שם מדעי: Kajikia albida) הוא מין של דג גדול ממשפחת המפרשניים החי ברחבי האוקיינוס האטלנטי. דג זה מצוי בסכנת הכחדה עקב דיג יתר.
מאפיינים

זהו מפרשן גדול שאורכו יכול להגיע לאורך 2.8 מטר ולמשקל של מעל 82 ק"ג. הוא בעל גוף לבן וסנפיר גב רעמתי הפרוש למעלה כמו מפרש, אך החלק שמתחת לסנפיר הגב צבוע בירוק-זהוב מפוספס בלבן, בדומה לקרובו - מפרשן מפוספס. המפרשן בעל גוף מוארך, עיניים גדולות, לסת עליונה ארוכה בצבע שחור וסנפירים בעלי מבנה המותאם להאצה והזנב גדול. הוא מזכיר במראו את המין קלען עגלגל (Tetrapturus georgii) אך גדול יותר ויש הבדל במבנה הסנפירים של שני המינים. תוחלת החיים של המפרשן היא סביב 15 שנה.
המפרשנים נמצאים בעיקר באוקיינוס עד לעומק 100 מ' אך לעיתים צוללים יותר עמוק. הם מצויים בעיקר בימים חמימים. לעיתים הם מגיעים למפרצים או לימים רדודים לזמן קצר. דגים אלה חייבים לנוע כל הזמן בשביל לנשום.
זהו טורף גדול הנודד ברחבי האוקיינוס בחיפוש אחרי טרף קטן כמו להקות דגים קטנות, דגים מעופפים, דגי רעמתן כחלחל וטונה קטנים ודיונונים. המפרשן עוקב אחרי טורפים גדולים המוצאים טרף באוקיינוס או שהוא צולל עד לעומק 200 מ' בחיפוש מזון שאינו נגיש מפני השטח.
המפרשן מתרבה בימים טרופיים בעיקר סביב חופי אמריקה הטרופיים. הם משריצים במים הרדודים אלפי ביצים וחוזרים לים. המפרשנים הצעירים נאבקים לשרוד מול טורפים רבים, בעיקר על ידי צלילה לעומק והם גדלים במהירות גבוהה.
הערות שוליים

↑  מפרשן לבן באתר הרשימה האדומה של IUCN
| מפרשניים |
| --- | --- | --- |
| מפרשן | מפרשן אטלנטי • מפרשן כלל-ימי |  |
| מפרשן שחור (סוג ומין יחיד) | מפרשן שחור |  |
| מקאירה | מקאירה כחולה • מקאירה הודו-פסיפית |  |
| קלען | קלען החץ • קלען קצר-מקור • קלען עגלגל • קלען ארך-מקור |  |
| מפרשן רצעני | מפרשן מפוספס • מפרשן לבן |  |
| --- | --- |
בקרת זהויות :  NLI: 987007556014205171 
דייגים עם מפרשן לבן
מיסטר מיקסזפיטליק

| --- | --- |

מיסטר מיקסזפיטליק, כפי שהוא הופיע על עטיפת החוברת Young Justice #3 מדצמבר 1998, אמנות מאת טוד נואק, לארי סטוקר ופטריק מרטין.
 סוג:  נבל-על
 הוצאה לאור:  DC קומיקס
 הופעה ראשונה:  בהמשכיות שלפני המשבר: Superman #30 (ספטמבר 1944) בהמשכיות שלאחר המשבר: Superman Vol. 2 #11 (נובמבר 1987)
 יוצרים:  דן ג'ורגנס
 גילום הדמות:  האווי מנדל ("לויס וקלארק" עונה 4)   טרנט פורד ("סמולוויל" עונה 4)   פיטר גדיות ("סופרגירל" עונות 2, 5–6)
 מידע
 שם אמיתי:  בלתי ניתן להגייה
 כינויים:  מיקסי
 סטטוס:  פעיל
 כוחות:  לא מוגבל לחוקי הפיזיקה של המימד השלישי, מסוגל לשנות את חוקי המרחב בצורה שנראית כקסם.
 חבר בקבוצה:  שותפות קווינטו
 דמויות קשורות
 אויבים:  סופרמן, Vyndktvx 
 
מיסטר מיקסזפיטליק (בקיצור: מיקסי; באנגלית: Mister Mxyzptlk) הוא דמות בדיונית של שדון נבל-על המופיעה בחוברות הקומיקס סופרמן ביקום DC קומיקס. הדמות הופיעה לראשונה בחוברת Superman #30 מספטמבר 1944, ונוצרה על ידי הכותב ג'רי סיגל והמאייר ג'ו שוסטר.
מיסטר מיקסזפיטליק הוא שדון מהממד החמישי, שהוצג לראשונה בתור הזהב של הקומיקס ומתואר לרוב כתכסיסן, במובן המיתולוגי של המילה. הוא אינו מוגבל לפי החוקים הפיזיקליים הידועים, ולכן מעשיו נראים כמעשי קסם. בתחילה, תוכניותיו של מיקסי היו לכבוש את העולם ולעשות בו כרצונו, אך בהמשך הוא הסתפק בהתעמרות בסופרמן כל אימת שניתנת לו ההזדמנות. בין היתר, הוא העמיד פנים שפגעה בו משאית והרגה אותו, רק כדי להעלות את מסת גופו כשהאמבולנס הגיע, להתעורר ולהדהים את הפרמדיקים. הוא ציין בפני סופרמן שהוא ליצן חצר בעולם ביתו, מה שמסביר מדוע הוא משתמש בכוחותיו כדי לבצע תכסיסים. חולשותיו היחידות הן שהוא לא סובל את העובדה שהביכו אותו, וכן אם מערימים עליו להגיד את שמו או לאיית אותו במהופך, שולחים אותו חזרה לעולם ביתו בממד החמישי. מעשה זה ישאיר אותו שם למשך 90 ימים. אולם, מגבלה זו של הדמות הוסרה בעקבות המשבר בעולמות האינסופיים של שנת 1986, ולאחריה הוא עוזב רק כאשר הוא מסכים לכך מרצונו ולאחר שתנאיו - אבסורדיים ככל שיהיו - מולאו.
בתור הכסף של הקומיקס, חזותו החיצונית של מיקסי השתנתה. מאדם גוץ וקירח בחליפה סגולה, עניבה ירוקה וכובע מגבעת סגול, הוא השתנה לאדם בעל חליפה עתידנית כתומה בעלת עיטורים סגולים וכן קצוות שיער לבנות מצדי ראשו. סיפורו של מיקסי לא השתנה בהרבה לאחר המשבר, אם כי הורחבו התיאורים על ההשפעות הפסיכולוגיות של תעלוליו על אחרים, כמו האנשת בניין ה"דיילי פלאנט" בעוד האנשים העובדים בו לכודים בפנים. אחד הסיפורים הידועים לגבי דמותו היה "משבר הקריפטונייט האדום", שבו הוא סיפק ללקס לות'ר דוגמית של קריפטונייט אדום שגזלה מסופרמן את כוחותיו כל עוד לות'ר לא יגלה לסופרמן שמיקסי היה מעורב בכך. בסופו של דבר, הכישוף הוסר כאשר לות'ר גילה לקלארק קנט במי מדובר ובכך הפר בלא יודעין את הכלל של מיקסזפיטליק.
דמותו של מיסטר מיקסזפיטליק מדורגת במקום ה-76 ברשימת מאה נבלי-העל הגדולים של כל הזמנים, לפי אתר IGN.
הערות שוליים

↑  Top 100 Comic Book Villains: #76 - Mister Mxyzptlk
ערך זה הוא קצרמרבנושא קומיקס. אתם מוזמנים לתרום לוויקיפדיה ו.
מנזר מאר אליאס

| --- | --- |

 מידע כללי
 סוג:  מנזר אורתודוקסי 
 כתובת:  גבעת הארבעה 
 מיקום:  ירושלים 
 מדינה:  ישראל 
 הקמה ובנייה
 תקופת הבנייה:  ? – המאה ה־6
 תאריך פתיחה רשמי:  המאה ה־6 
 קואורדינטות:  31°44′05″N 35°12′40″E﻿ / ﻿31.734817°N 35.211166°E﻿ / 31.734817; 35.211166
  (למפת ירושלים מוגדלת) מנזר מאר אליאס(למפת ירושלים רגילה) מנזר מאר אליאס(למפת הרי ירושלים רגילה) מנזר מאר אליאס(למפת הרי ירושלים מוגדלת) מנזר מאר אליאס
 
מנזר מאר אליאס
כניסה למנזר
מנזר מאר אליאס (מנזר אליהו הקדוש) הוא מנזר יווני-אורתודוקסי בירושלים. המנזר שוכן בין קיבוץ רמת רחל לשכונת גילה, על דרך חברון (כביש 60), מערבית לגבעת הארבעה ודרומית-מזרחית לגבעת המטוס.
היסטוריה

המנזר הוקם בתקופה הביזנטית, בין השאר, כתחנת דרכים על הדרך מירושלים לבית לחם וחברון. הוא נהרס בפלישה הפרסית ב-614, שוקם ונהרס שוב ברעידת אדמה במאה ה-12 והוקם שוב בשנת 1160. שיקום נוסף נעשה בתקופה הצלבנית וכמו כן, הוא שופץ בתחילת המאה התשע עשרה.
בשנת 1345 נקבר במקום הבישוף של ירושלים, אליאס. לאחר מותו החלו תושבי בית לחם ובית ג'אלא לעלות לרגל לקברו מדי שנה. עם הזמן התפתחה מסורת הגורסת שכאן חנה אליהו הנביא בבורחו מפני איזבל. בעבר היו מראים ליד המנזר סלע ועליו שקע בדמות אדם, ונטען שהסלע קיבל את צורת גופו של אליהו כדי שיוכל לנוח בנוחות על גביו.
ב-1823 הותקף נשיא המנזר והוכה קשות, ככל הנראה משום שהתוקפים סברו כי יוכל לגלות להם את מקומו של מטמון חבוי.
במלחמת העצמאות ב-1948 הגיעו המצרים, בפלישתם אל הארץ, גם אל מנזר מאר אליאס, ובסביבתו התחוללו קרבות בין המצרים והישראלים שהתבצרו ברמת רחל הקרובה. המצרים ניסו להשתלט על הכביש הסמוך ולהתקדם בו אל תוך ירושלים, אולם הכוחות הישראלים עצרו אותם. לאחר שביתת הנשק פינו המצרים את האזור, והוא עבר לידי הירדנים. הללו התבצרו על הגבעות הסמוכות, מול מוצבי ישראל. בחצר המנזר ולרוחב הכביש הציבו הירדנים גושי בטון נגד טנקים.
צה"ל כבש את המנזר מידי הירדנים בצהרי 7 ביוני 1967. המנזר נכבש על ידי פלוגה ג' מגדוד 62 (7), של חטיבת ירושלים (בפיקוד המ"פ ציון ארסלן, וסגנו רפי מיארה), בצהרי היום, לאחר הפעלת סיוע מהרכס הצפון-מזרחי, נגד המנזר ונגד המחנה הירדני שהיה לידו. הפלוגה השתתפה קודם לכן בהגנת רמת רחל. גג המנזר שימש כעמדה של הלגיון הירדני ממנו נורתה אש נגד מטוסים. מנקודה זו הופל מטוס של חיל האוויר מדגם פוגה מגיסטר, ומכאן שם הגבעה הסמוכה, גבעת המטוס.
פעם בשנה, ב-19 ביולי לפי הלוח היוליאני, נערכת במקום חגיגה גדולה של אנשי הקהילה היוונית-אורתודוקסית מהסביבה לרגל יום עלייתו השמיימה של אליהו הנביא.
בחזית מנזר מאר אליאס מוצב ספסל אבן לזכרו של הצייר ויליאם הולמן האנט, אשר נהג לשבת מול המנזר ולצייר.
לקריאה נוספת

דנצ'ו ארנון: יום יום חג, עמ' 110, הוצאת כנרת, 2004
הערות שוליים

↑  ג'יימס פין, עתות סופה, פרק 7, עמ' 122, הערה 1.
| --- | --- |
בקרת זהויות :  VIAF: 5682154923709963780002   WorldCat (עם VIAF): 5682154923709963780002
מלחמת האופל 2

| --- | --- |

 בימוי:  לן וייסמן 
 הופק בידי:  טום רוזנברג, גארי לוצ'סי, קווין גרוויו 
 תסריט:  דני מקבריד 
 עריכה:  ניקולס דה תות' 
 שחקנים ראשיים:  קייט בקינסייל (Selene) Shane Brolly (Kraven) Zita Görög (Amelia) בריאן סטיל (William Corvinus) ביל ניי (Viktor) מייקל שין (Lucian) טוני קאראן (Marcus Corvinus) סקוט ספידמן (Michael Corvin) דרק ג'קובי (Alexander Corvinus) John Mann סטיבן מקינטוש סופיה מיילס מייקל א'ושי אדריאן יו 
 מוזיקה:  מרקו בלטרמי 
 צילום:  סיימון דוגן 
 מדינה:  ארצות הברית 
 חברת הפקה:  לייקשור אנטרטיינמנט, סקרין ג'מס 
 חברה מפיצה:  סקרין ג'מס, נטפליקס 
 שיטת הפצה:  וידאו על פי דרישה 
 הקרנת בכורה:  20 בינואר 2006 
 משך הקרנה:  102 דק' 
 שפת הסרט:  צרפתית, הונגרית 
 סוגה:  סרט פעולה, סרט ערפדים, סרט פנטזיה, גירלס ויד' גאנס, סרט מתח, סרט אימה, סרט אנשי זאב 
 הכנסות באתר מוג'ו:   underworld2
 סרט קודם:  מלחמת האופל 
 סרט הבא:  מלחמת האופל: התעוררות 
 אתר רשמי
 דף הסרט ב־IMDb
 
מלחמת האופל 2 (באנגלית: Underworld: Evolution) הוא סרט פעולה משנת 2006, בבימויו של לן וייזמן המבוסס על סיפור מאת ויסמן ומקברייד. הסרט הוא המשך לסרט "מלחמת האופל" משנת 2003, וממשיך את סיפור המאבק בין הערפדים לבין אנשי הזאב (ליקאנים), כשהפעם מתגלה סוד אפל הקשור לעברם של הדמויות הראשיות.
הסרט קיבל בעיקר ביקורות שליליות מהמבקרים והכניס למעלה מ-113 מיליון דולר ברחבי העולם מול תקציב הפקה של 45 מיליון דולר.